MOU KRAFTVARME Amba

Ny Høstemarkvej 28 C, Mou

9280 Storvorde

[www.mou-kraftvarme.dk](http://www.mou-kraftvarme.dk/)

Generalforsamling i Mou Kraftvarme

I Mou Hallen den 26. september 2012, Kl. 19.30

Dagsorden

1. Valg af dirigent. Henrik F. Saarup.

Referent Knud E. Jensen

1. Beretning.

Per Greve aflagde beretning. Beretningen kan ses på foreningens hjemmeside.

Beretningen godkendtes uden spørgsmål.

1. Det reviderede årsregnskab fremlægges til godkendelse.

Thomas fra Industrivarme fremlagde regnskabet.

Regnskabet kan ses på værkets hjemmeside.

Regnskabet udviser et overskud på ca. 800.000 kr.

Efter få afklarende spørgsmål blev årsregnskabet godkendt.

1. Budget for indeværende driftsår fremlægges.

Thomas fra Industrivarme fremlagde budgettet.

Budgettet godkendt uden spørgsmål.

1. Forslag fra bestyrelsen

Ingen forslag

1. Indkomne forslag.

Thomas Lyngholm har fremsat 3 forslag som vedlægges.

Thomas motiverede forslagene på generalforsamlingen

Per svarer på forslag 1.

Der henvises til drøftelser på en tidligere generalforsamling, og at vi endnu ikke har foretaget os noget som koster. Aalborg kommune er med i processen og er garant for at økonomien holder. Inden vi kommer så langt, at det koster penge, vil der blive afholdt informationsmøde og en ekstraordinær generalforsamling. Per lover at informationsniveauet vil blive forbedret. Til støtte for sin argumentation fremlagde Per en handlingsplan udarbejdet af Leif Hornbak. Handlingsplanen er allerede skredet tidsmæssigt men ellers kører alt planmæssigt.

Ad forslag 2. Thomas Lyngholm understreger at hans forslag peger på at få kontrolleret niveauet på udbyder, så vi ikke bliver trukket rundt ved næsen.

Per: Vi har sammenlignet vores værk med Ulsted varmeværk som også driver et solvarmeanlæg og vi er sikre på at det forslag vi allerede har, er økonomisk forsvarligt.

Naturgasselskabet har gjort indsigelser med hensyn til projektets økonomi.

Henrik F. Saarup understreger at vores anlæg er næsten skræddersyet til at udvide med solfangeranlæg. Dette skyldes blandt andet at vi har fået helt nyt SRO anlæg og vores akkumuleringstank er nyrenoveret og dimensioneret til solfangeranlæg. Bestyrelsen er dog villig til at få indhentet en beregning på solfangerprojektet, hvis det prismæssigt kan holdes på en omkostning omkring 30 til 40.000 kr.

Ad forslag 3. Thomas Lyngholm efterlyser mere information generelt.

Vi arbejder allerede på at bringe mere info på foreningens hjemmeside,

 [www.mou-kraftvarme.dk](http://www.mou-kraftvarme.dk/),

og endvidere udsende et nyhedsbrev.

Henrik F. Saarup henviser til en hjemmeside som hedder [www.solvarmedata.dk](http://www.solvarmedata.dk)

hvor man kan finde mange oplysninger om solvarmeanlæg.

1. Valg af bestyrelsesmedlemmer.

På valg er: Per Greve Madsen, Kjeld Nielsen og Knud Jensen som alle modtager genvalg

Der opstilles ingen modkandidater. Alle tre er valgt.

1. Valg af suppleanter.

Thomas Jensen modtager genvalg

Thomas Lyngholm opstilles.

Begge vælges

1. Valg af revisor.

Nielsen og Christensen Hasseris bymidte foreslås genvalgt.

Vi forventer at indgå aftale med en revisor om intern revision til priseftervisning snarest.

1. Eventuelt.

Christian Krüger spørger til Aalborg kommunes varmeplan og om det eventuelt vil være billigere og bedre at blive tilsluttet Aalborg fjernvarmeforsyning frem for at etablere solfangeranlæg.

Per Greve fortæller om 2030 planen som slutter alle større bysamfund sammen i samme fjernvarmeværk. Her er Mou også planlagt med. Vores seneste møde med forsyningsvirksomheden var meget positivt og de synes det er en god ide med et solfangeranlæg. Hvis vi skal kobles på det store fjernvarmenet, skal vi selv afholde udgiften til rørforbindelsen. Foreløbigt bliver næsten al udvidelse bremset af naturgasselskaberne, idet der er gjort indsigelse mod udvidelsen i nordvest-korridoren.

Det debatteres om varmeprisen har indflydelse på tilflytningen til Mou. De lidt højere priser skyldes bl.a. at der ingen tilslutningsafgift var oprindeligt. Derfor vil der i fremtiden sandsynligvis kunne forventes et fald i vores priser når etableringsomkostningerne af betalt.

Vi vil selvfølgelig gerne på Aalborgs fjernvarme såfremt prisen er rigtig.

Solfangeranlægget vil næsten kunne dække vores forpligtelse til at nedbringe CO2 udledningen.

Debatten gik over i mere tekniske detaljer og herefter afsluttedes generalforsamlingen.

Således opfattet og refereret.

Knud E. Jensen Henrik F. Saarup

Referent Dirigent